མི་སེམས་ལ་སྤོབས་པ་སྦྱིན་པར་བྱེད་པའི་གསུང་དེའི་མཇུག་ཏུ།སི་ཐེ་ནེར་གྱིས་ལམ་ཆེས་ཆེར་སྤྱིར་བཏང་བ་ཞིག་གིས་མཇུག་བསྡུས་ཡོད།ཁོས་བདག་ཅག་གིས་མངོན་སུམ་གྱི་སྤྱོད་ཡུལ་མ་ཡིན་པའི་ཤེས་བྱའི་གནས་དག་ལ་སྦྱངས་པ་ལས།རྒྱུ་ནོར་དང་བདག་འཛིན་གྱི་དངོས་པོའི་འཇིག་རྟེན་ཆུང་ངུ་རང་ཤོང་སྤྱིལ་བུ་འདྲ་བ་རུ་བྱིངས་པར་མི་འོས་ཞེས་ནན་གྱིས་བསྟན།འདི་ཡག་ནི་ཤག་ཤག་མོད།གནའ་བོའི་དུས་ནས་མི་རབས་རེ་རེའི་ཡོན་ཏན་པ་དག་གིས་ལྟ་བ་འདི་ལབ་མྱོང་བ་མ་རེད་དམ།མཇུག་ཏུ་སི་ཐེ་ནེར་གྱིས་མངོན་སུམ་ལ་དམིགས་པའི་བསམ་ཚུལ་ཞིག་བཏོན་ཡོད་དེ།དེ་ནི་ཡོན་ཏན་པ་དག་ནུབ་རྒྱ་མཚོ་ཆེན་མོའི་ཚུ་རོལ་ནས་ཕ་རོལ་ལ་འགྲོ་བ་འགོག་པའི་ཕྱིར་ཁོ་ཚོའི་ཟླ་ཕོགས་མཐོ་རུ་གཏོང་དགོས་ཞེས་པའོ།།